0f8b38ee4acb89a3b786c1041e09e039

 Min mor er meget imod at jeg barberer mig forneden. Hun siger det er sundt at ha hår og at jeg altid kan barbere mig når jeg blir voksen. Men nu har jeg trodset hende. I weekenden skulle jeg sove hos en ret ny veninde for første gang og derfor barberede jeg mig så forneden for første gang. Det gik også rigtig fint med soveaftalen. Vi skulle ses igen i går og derfor har jeg stadig holdt mig glat. Jeg er glad for det selv om det klør lidt og jeg får nogen få røde knopper. Men jeg er i tvivl om jeg nu skal la det gro ud igen for sagt blir min mor sur hvis hu opdager det. Eller skal jeg prøve at holde det skjult for hende? Eller skal jeg lissom barbere mig fra gang til gang når jeg har brug for det? Hvad tænker I? 
Barbering
=========


ungzone.dk
2021.04

Hej med dig,

Tak for dit spørgsmål!

Jeg kan godt forstå dine bekymringer, når - som du skriver - din mor er meget imod det.

Faktisk har jeg lidt svært ved at besvare dit spørgsmål, for som udgangspunkt synes jeg, at du skal gøre, som du har lyst. Men du kan evt. stille dig selv spørgsmålet, for hvem vælger du at barbare dig for?

 Du beskriver, at du barberede dig, fordi du skulle sove hos en ny veninde. Som jeg tolker det, gjorde du det pga. din veninde, og det er absolut ikke noget, jeg synes, du skal føle dig presset til. Jeg synes udelukkende, du skal gøre det, hvis det er noget, du har lyst til - ikke fordi der er andre, der synes, det er en god ide, eller at det er noget, du *skal* gøre. Jeg ved godt, det er nemmere sagt end gjort, men det er i hvert fald noget, du kan overveje, altså hvem gør du det for.

Jeg synes ikke, du skal holde det skjult for din mor, men jeg synes heller ikke, du behøver at fortælle hende det. Min umiddelbare tanke er, at det ikke er noget, hun har krav på at vide noget om. Som du selv skriver til sidst, synes jeg godt, du kan barbare dig, når du har brug for det - så længe du gør det for din egen skyld og ikke andres :-)

 Jeg håber, du finder ud af det! Ellers er du selvfølgelig meget velkommen til at skrive herind igen.  
  
De bedste hilsner,

Sofie

 